નોંધપાત્ર બાબત એ છે કે આર્થિક બાબતોની ચર્ચા-માર્ગદર્શનના કાર્યક્રમમાં પણ ત્રણેય શહેરમાં યુવાનો અને મહિલાઓની સંખ્યા પણ સારી એવી હતી. આર્થિક નિષ્ણાતોનાં વક્તવ્ય, આંકડા અને હકીકતો દ્વારા અર્થતંત્રના પ્રવાહો અને એમાં એક સામાન્ય રોકાણકાર શું કરી શકે એની ઊંડી સમજ લોકોએ સરળ રીતે મેળવી ને એ પછી પણ જે પ્રશ્ન લોકોનાં મનમાં હતા એવા સંખ્યાબંધ પ્રશ્નના ઉત્તર આ નિષ્ણાતોએ આપ્યા. દરેક શહેરમાં સાત સાત સવાલ પસંદ કરી કુલ ૨૧ પ્રશ્નકર્તાને ઈનામ એનાયત કર્યાં હતાં. રાજકોટમાં હોટેલ ફર્ન, પોરબંદરમાં હોટેલ લૉર્ડ્સ ઈકોઈન અને જૂનાગઢમાં હોટેલ આશીર્વાદમાં સુંદર વ્યવસ્થા ને મહેમાનગતિ સાથે આ સેમિનારનું આયોજન થયું. પ્રસ્તુત છે આ વિશિષ્ટ પરિસંવાદના થોડા અંશ…